smcproject/ml-wiki-sentences huggingface dataset:
മലബാറിലെ നസ്രാണികളെ ഏതുവിധേനയും തങ്ങളുടെ പദ്രുവാദോ സഭാഭരണ സംവിധാനത്തിന്റെ പരിധിക്ക് കീഴിൽ കൊണ്ടുവരിക എന്ന ലക്ഷ്യം ഗോവ ആസ്ഥാനമായി പ്രവർത്തിച്ചിരുന്ന പോർച്ചുഗീസുകാർക്ക് ഉണ്ടായിരുന്നു.
1595 ഗോവയുടെ മെത്രാപ്പോലീത്തയും പോർച്ചുഗീസുകാരുടെ പൗരസ്ത്യ ഇന്ത്യയിലെ സഭയുടെ പ്രധാനഭരണാധികാരിയും ആയി അലെക്സിസ് നിയമിക്കപ്പെട്ടതോടെ ഈ ശ്രമങ്ങൾ കൂടുതൽ ശക്തമായി.
35ാമത്തെ വയസ്സിൽ മെത്രാനായി ഗോവയിൽ എത്തിയ അദ്ദേഹം പോർച്ചുഗീസുകാരുടെ രാഷ്ട്രീയ സ്വാധീനം ഇന്ത്യയിൽ ഉടനീളം വ്യാപിപ്പിക്കുന്നതിൽ ബദ്ധശ്രദ്ധ ചെലുത്തിക്കൊണ്ടിരുന്നു.
മാർത്തോമാ നസ്രാണികളെ പോർച്ചുഗീസ് ഭരണത്തിന് കീഴിലേക്ക് കൊണ്ടുവരാൻ അദ്ദേഹം ഇറങ്ങിത്തിരിച്ചു.
അതുവഴി കുരുമുളകിന്റെയും മറ്റ് സുഗന്ധവ്യഞ്ജനങ്ങളുടെയും വ്യാപാരത്തിൽ പോർച്ചുഗീസ് കുത്തക രൂപപ്പെടുത്താനും ഇന്ത്യയിലെ പോർച്ചുഗീസ് സംവിധാനത്തിന് ആവശ്യമായ ധനസ്രോതസ്സും സൈനിക ബലവും ഇന്ത്യക്കാരിൽ നിന്നുതന്നെ ആർജ്ജിക്കാനും കഴിയുമെന്ന് അദ്ദേഹം വിലയിരുത്തി.
ഇന്ത്യയിലെ പോർച്ചുഗീസ് മരണത്തെ സുദൃഢമാക്കുന്നതിൽ വിജയിച്ചാൽ തനിക്ക് ലഭിക്കാവുന്ന ഉന്നതമായ സ്ഥാനലബ്ധിയും മെനസിസ്സിന്റെ മനസ്സിൽ ഉണ്ടായിരുന്നു.
പോർട്ടുഗീസ് ക്രൈസ്തവ സന്യാസിയും എഴുത്തുകാരനുമായ അന്റോണിയോ ഡി ഗുവെയ എഴുതിയ ഒരു കൃതിയാണ് അലെക്സിസ് മെനെസിസിന്റെ ജൊർണാദ.
മൂലഭാഷയിൽ ഇതിന്റെ മുഴുവൻ ശീർഷകത്തിന്റെ മലയാള പരിഭാഷ 'ഗോവാ ആർച്ചുബിഷപ്പും പൗരസ്ത്യ ഇന്ത്യയുടെ സഭാമേലധ്യക്ഷനും അഗസ്റ്റീനിയൻ സന്യാസസമൂഹാംഗവുമായ അലെക്സിസ് മെനെസിസിന്റെ യാത്ര' എന്നാണ്.
1595–1612 വർഷങ്ങളിൽ ഗോവയിൽ ആർച്ചുബിഷപ്പായിരുന്ന അലെക്സിസ് മെനെസിസ് മലബാറിലെ മാർത്തോമാ നസ്രാണികളെ റോമൻ കത്തോലിക്കാ സഭയുടെ ഭാഗമാക്കി പദ്രുവാദോ സംവിധാനത്തിന്റെ കീഴിലാക്കാൻ നടത്തിയ നീക്കങ്ങളും അതിനായി 1599ൽ മലബാറിലൂടെ നടത്തിയ യാത്രയുമാണ് ഈ കൃതിയിലെ പ്രതിപാദ്യ വിഷയം.
മെനസിസിന്റെ ഇന്ത്യയിലെ പ്രവർത്തനങ്ങളെ മഹത്വവൽക്കരിച്ച് യൂറോപ്പ്യൻ പ്രദേശങ്ങളിൽ പ്രചരിപ്പിക്കാനും അവിടങ്ങളിലെ ജനങ്ങളുടെ ഇടയിൽ മതിപ്പ് സൃഷ്ടിക്കുന്നതിനും വേണ്ടിയാണ് ഈ പുസ്തകം എഴുതപ്പെട്ടത്.
പൗരസ്ത്യ ദേശങ്ങളിൽ, പ്രത്യേകിച്ച് ഇന്ത്യയിൽ, ക്രൈസ്തവ വിശ്വാസത്തിൻറെ വളർച്ചയ്ക്ക് പോർട്ടുഗീസുകാരും അതോടൊപ്പം, എഴുത്തുകാരനും കേന്ദ്ര വ്യക്തിത്വവും അംഗങ്ങളായ, അഗസ്തീനിയൻ സന്യാസസമൂഹവും നൽകുന്ന സംഭാവനകൾ വർണ്ണിക്കുക എന്നതുമാണ് ഇതിന്റെ പ്രധാന  ലക്ഷ്യം.
ഇതോടൊപ്പം മലബാറിലെ അന്നത്തെ സമൂഹിക രാഷ്ട്രീയ സ്ഥിതി, നസ്രാണികളുടെ സാമൂഹിക പശ്ചാത്തലം എന്നിവയേക്കുറിച്ച് അമൂല്യമായ വിവരങ്ങളും ഈ കൃതി നൽകുന്നു.
മലബാറിലെ അന്നത്തെ വിവിധ പള്ളികൾ, നസ്രാണി ആവാസകേന്ദ്രങ്ങൾ, പട്ടണങ്ങൾ എന്നിവയും ഇതിൽ പരാമർശിക്കപ്പെടുന്നുണ്ട്.
മൂന്ന് പുസ്തകങ്ങളിലായാണ് ജൊർണാദ എഴുതപ്പെട്ടിരിക്കുന്നത്.
ആദ്യത്തേതിൽ ഇന്ത്യയിലെ നസ്രാണി സമൂഹത്തിന്റെ ഉത്ഭവത്തേക്കുറിച്ചും ചരിപ്രത്തേക്കുറിച്ചും വിവരിക്കുന്നു.
ഈ വിഭാഗം നെസ്തോറിയൻ പാഷണ്ഡതയിൽ വീണുപോയവരാണെന്ന് സമർഥിക്കുന്ന ഈ പുസ്തകം അതെങ്ങനെ സംഭവിച്ചു എന്നും വിവരിക്കുന്നു.
1595ൽ മെനെസിസ് ഗോവയുടെ ആർച്ചുബിഷപ്പായി ചുമതലയേറ്റത് വിവരിക്കുന്ന ഈ പുസ്തകം, അതിനുശേഷം അദ്ദേഹം മലബാറിലെ പള്ളികളിലേക്ക് നടത്തുന്ന ആദ്യത്തെ യാത്രയും അതിൽ അദ്ദേഹം നേരിടുന്ന പ്രതിസന്ധികളും നസ്രാണികളിൽ നിന്ന് നേരിട്ട എതിർപ്പുകളും വിശദീകരിക്കുന്നു.
ഇതിനുശേഷം ഉദയംപേരൂർ സൂനഹദോസ് വിളിച്ചുചേർക്കുന്നതും അതിൽ അംഗങ്ങളുടെ പിന്തുണ ഉറപ്പാക്കാൻ മെനെസിസ് ബുദ്ധിപൂർവ്വം ചെയ്യുന്ന നടപടികളും അവസാനം സൂനഹദോസിൽ മെനെസിസ് വിജയത്തിന്റെ വെള്ളിക്കൊടി പാറിയ്ക്കുന്നതും പുസ്തകം വിശദമായി വർണ്ണിക്കുന്നു.
ഉദയംപേരൂർ സൂനഹദോസിന് ശേഷം മെനെസിസ് നസ്രാണികളുടെ പള്ളികളിലേക്ക് നടത്തുന്ന സന്ദർശനങ്ങളാണ് രണ്ടാമത്തെ പുസ്തകത്തിൽ പരാമർശിച്ചിരിക്കുന്നത്.
സൂനഹദോസിന്റെ തീരുമാനങ്ങൾ നടപ്പിൽ വരുത്തുക എന്നതാണ് ഈ സന്ദർശനത്തിന്റെ ലക്ഷ്യം.
എല്ലാ പ്രതിസന്ധികളെയും തരണം ചെയ്ത് വിജയശ്രീലാളിതനായ മെനെസിസ് നസ്രാണികളെ മഴുവൻ തന്റെ അധികാരത്തിന് കീഴിൽ കൊണ്ടുവരുന്നത് രണ്ടാം പുസ്തകത്തിൽ വർണ്ണിക്കുന്നു.
കാടും മലയും കടന്ന് ഉൾനാടൻ പ്രദേശങ്ങളിലേക്കും മെനെസിസ് യാത്രചെയ്യുന്നു.
ഇതിനിടെ പലയിടങ്ങളിലും നസ്രാണികളുടെ ഭാഗത്ത് നിന്നും ഉണ്ടാകുന്ന ചെറുത്തുനിൽപ്പുകളെ ഒറ്റപ്പെട്ട സംഭവങ്ങളായി  ഗ്രന്ഥകാരൻ ചിത്രീകരിക്കുന്നു.
മെനെസിസ് തന്റെ വ്യക്തിപ്രഭാവം കൊണ്ട് ഇത്തരം ചെറുത്തുനിൽപ്പുകളുടെ മുനയൊടിക്കുന്നതും നസ്രാണികളെ തന്റെ സ്വാധീന വലയത്തിൽ ആക്കുന്നതും ഗ്രന്ഥകാരൻ ഇതോടൊപ്പം വിവരിക്കുന്നു.
മെനെസിസിന്റെ എതിരാളികൾ ഒറ്റപ്പെടുന്നതും അവർ ദൈവകോപം ഏറ്റ് ശിക്ഷിക്കപ്പെടുന്നതും മെനെസിസിന്റെ സ്വാധീനത്താൽ നേർവഴിക്ക് തിരിയുന്നതും എല്ലാം ഗ്രന്ഥകാരൻ അതിശയോക്തി കലർത്തി അവതരിപ്പിക്കുന്നു.
മൂന്നാമത്തെ പുസ്തകം മലബാറിൽ നിന്നുള്ള മെനെസിസിന്റെ  മടക്കയാത്രയോടെയാണ് തുടങ്ങുന്നത്.
മെനെസിസിനെ ഇതിൽനിന്നും പിന്തിരിപ്പിക്കാൻ നസ്രാണികൾ ശ്രമിക്കുന്നതും മെനെസിസ് ഇതിനോട് നടത്തുന്ന ഹാർദ്ദവമായ പ്രതികരണവും ഗ്രന്ഥകാരൻ വൈകാരികമായി അവതരിപ്പിക്കുന്നു.
മെനെസിസ് മലബാറിൽ തങ്ങളുടെ മെത്രാൻ ആകണമെന്ന നസ്രാണികളുടെ ആവശ്യത്തിന് മാർപ്പാപ്പയും പോർട്ടുഗീസ് രാജാവും അങ്ങനെ തീരിമാനിച്ചാൽ താൻ സ്വീകരിക്കാമെന്ന് മെനെസിസ് മറുപടി പറയുന്നു.
ഇതിനുവേണ്ടി താൻ തന്നെ ഒരു ശുപാർശ അധികാരികൾക്ക് അയയ്ക്കുമെന്നും ഉറപ്പുപറഞ്ഞശേഷം മെനെസിസ് മലബാറിൽ നിന്ന് ഗോവയിലേക്ക് മടങ്ങുന്നു.
യാത്രയ്ക്കിടയിൽ കോഴിക്കോട്, മംഗലാപുരം, ബസ്രൂർ, ഹൊണവാർ എന്നിവിടങ്ങളിൽ നടത്തുന്ന പ്രവർത്തനങ്ങളും മൂന്നാമത്തെ പുസ്തകത്തിൽ പരാമർശിക്കുന്നുണ്ട്.
ആദ്യ രണ്ട് പുസ്തകങ്ങളിൽ നിന്നും വ്യത്യസ്തമായി അവസാനത്തെ പുസ്തകത്തിൽ പോർട്ടുഗീസുകാരുടെ ഏഷ്യയിലെ വ്യാപകമായ പ്രവർത്തനങ്ങൾക്കൂടി പ്രതിപാദിക്കുന്നു.
അറബിക്കടലിലെ സൊക്കോത്ര ദ്വീപിനെക്കുറിച്ചും അവിടത്തെ ബെദൊയിനുകളേക്കുറിച്ചും അവരുടെ ആചാരാനുഷ്ഠാനങ്ങളെക്കുറിച്ചും ഇതിൽ പരാമർശിക്കുന്നുണ്ട്.
പേർഷ്യയിലെ ഷാ അബ്ബാസ് ഒന്നാമന്റെ അടുക്കലേക്ക് മെനെസിസ് അഗസ്റ്റീനിയൻ സന്യാസികളെ അയയ്ക്കുന്നതും ഈ പുസ്തകം വിവരിക്കുന്നു.
എത്യോപ്യയിലെ മിഷണറി പ്രവർത്തനങ്ങളെക്കുറിച്ചും ഇതിൽ പരാമർശമുണ്ട്.
ഇന്ത്യയിലെ മാർത്തോമാ നസ്രാണികളെ അധീനതയിൽ എത്തിച്ച മെനെസിസ് അവരുടെ പുരാതന മെത്രാസനത്തിന്റെ ഉത്തരവാദിത്വങ്ങൾ ഏറ്റെടുത്ത് നിറവേറ്റുന്നത് ഗ്രന്ഥകാരൻ ഇവിടെ സൂചിപ്പിക്കുന്നു.
16ാം നൂറ്റാണ്ടിലെ പോർച്ചുഗീസ് ഇന്ത്യയുടെ വിവരണം, പ്രത്യേകിച്ച് മലബാറിലെ അഥവാ കേരളത്തിലെ പോർച്ചുഗീസ് നടപടികളെക്കുറിച്ചുള്ള വിശദാംശങ്ങൾ, നൽകുന്ന പ്രധാന പ്രഥമിക ചരിത്രരേഖകളിൽ ഒന്നാണ് അലെക്സിസ് മെനസിസിന്റെ ജോർനാദ.
അക്കാലത്തെ മലബാറിന്റെ രാഷ്ട്രീയ, സാമുദായിക, സാംസ്കാരിക പശ്ചാത്തലത്തെക്കുറിച്ച് അമൂല്യമായ വിവരങ്ങൾ ഈ യൂറോപ്യൻ കൃതിയിൽ അടങ്ങിയിരിക്കുന്നു.
16ാം നൂറ്റാണ്ടിലെ മലബാറിലെ നാട്ടുരാജ്യങ്ങളുടെയും അവയ്ക്ക് പോർച്ചുഗീസുകാരുമായുള്ള ബന്ധത്തിന്റെയും അവിടത്തെ ജനജീവിതത്തിന്റെയും പഠനത്തിനുള്ള ആധികാരിക സ്രോതസ്സുകളിൽ ഒന്നായാണ് ജൊർണാദ ഇന്ന് പരിഗണിക്കപ്പെടുന്നത്.
അക്കാലത്തെ മലബാറിലെ വിവിധ സ്ഥലങ്ങളെക്കുറിച്ചും ഭൂമിശാസ്ത്ര പ്രത്യേകതകളെക്കുറിച്ചും ഈ രേഖ വിവരങ്ങൾ നൽകുന്നു.
കേരളത്തിലെ നസ്രാണികളുടെ നിരവധി പള്ളികൾ 16ാം നൂറ്റാണ്ടിലും പഴക്കം അവകാശപ്പെടുന്നുണ്ട് എങ്കിലും ഭൂരിഭാഗവും ആദ്യമായി രേഖപ്പെടുത്തപ്പെടുന്നത് ഈ പുസ്തകത്തിലാണ്.
അലെജാന്ദ്ര ബറോസ് ഇംഗ്ലീഷ് വിലാസം https://ml.wikipedia.org/wiki/Alejandra_Barros ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
അലെജാന്ദ്ര ബറോസ് ഒരു മെക്സിക്കൻ അഭിനേത്രിയാകുന്നു.
1970 ആഗസ്റ്റ് 11 ന് മെക്സിക്കോ യിലെ മെക്സിക്കോ സിറ്റി യിൽ ജനിച്ചു.
ആദായനികുതി ഇംഗ്ലീഷ് വിലാസം https://ml.wikipedia.org/wiki/Income_tax
വ്യക്തികളുടെയോ സ്ഥാപനങ്ങളുടേയോ ആദായത്തിൻമേലുള്ള നികുതിക്കാണ്‌ ആദായനികുതി എന്നു പറയുന്നത്.
ഇന്ത്യയിൽ ആദായ നികുതി നിയമം 1961 പ്രകാരം കേന്ദ്രസർക്കാരാണ് ഈ നികുതി പിരിക്കുന്നത്.
ആദായം
ഇന്ത്യൻ ആദായ നികുതി നിയമം ആദായത്തെ കൃത്യമായി നിർവചിച്ചിട്ടില്ല.
പകരം ആദായമായി കണക്കാക്കാവുന്ന വരുമാനസവിശേഷതകളെ വിശദീകരിച്ചിരിക്കുന്നു.
വിവിധ തരം ആദായങ്ങൾ
ആദായ നികുതി നിയമം 1961, ആദായങ്ങളെ താഴെപ്പറയും വിധം തരം തിരിച്ചിരിക്കുന്നു.
ശമ്പളത്തിൽ നിന്നുള്ള ആദായം കെട്ടിടങ്ങളിൽ നിന്നുള്ള ആദായം വ്യാപാരത്തിൽ നിന്നോ പ്രൊഫഷനിൽ നിന്നോ ഉള്ള ആദായം മൂലധന ലാഭത്തിൽ നിന്നുള്ള ആദായം മറ്റു സ്രോതസ്സുകളിൽ നിന്നുള്ള ആദായം നികുതി ഘടന വ്യക്തി കമ്പനി പങ്കാളിത്ത സ്ഥാപനം സഹകരണ സ്ഥാപനം അവിഭജിത ഹിന്ദു കുടുംബം
പുറത്തേക്കുള്ള കണ്ണികൾ ഇന്ത്യൻ വരുമാനനികുതി വകുപ്പ് Tax Policy Analysis, OECD Tax Database Archived 2010-01-25 at the Wayback Machine .
- Organisation for Economic Co-operation and Development (OECD) Top US Marginal Income Tax Rates, 1913--2003 Archived 2008-01-28 at the Wayback Machine .
ആദവൻ ഇംഗ്ലീഷ് വിലാസം https://ml.wikipedia.org/wiki/Aadhavan ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
സൂര്യ ശിവകുമാർ നായകനായി അഭിനയിക്കുന്ന തമിഴ് ആക്ഷൻ-ത്രില്ലർ തമിഴ് ചലച്ചിത്രമാണ് ആദവൻ .
2009-ലെ ദീപാവലിദിനത്തിലാണ്‌ ഈ ചിത്രം പുറത്തിറങ്ങിയത്.
ഈ ചിത്രത്തിൽ നയൻതാരയാണ് നായികയായി അഭിനയിക്കുന്നത്.
ചിത്രത്തിന് സംഗീതം നൽകിയിരിക്കുന്നത് ഹാരിസ് ജയരാജും നിർമ്മാണം നിർവഹിച്ചിരിക്കുന്നത് ഉദ്യനിധി സ്റ്റാലിനുമാണ്.
28 കോടി രൂപ മുടക്കിയാണ് ചിത്രം നിർമ്മിച്ചത്.
ആദാമിന്റെ മകൻ അബു ഇംഗ്ലീഷ് വിലാസം https://ml.wikipedia.org/wiki/Adaminte_makan_abu
സലിം അഹമ്മദ് രചനയും സംവിധാനവും, സഹനിർമ്മാണവും നിർവ്വഹിച്ച് 2011-ൽ പുറത്തിറങ്ങിയ ഒരു മലയാള ചലച്ചിത്രമാണ് ആദാമിന്റെ മകൻ അബു .
സലിം കുമാർ , സറീനാ വഹാബ് എന്നിവർ പ്രധാന വേഷങ്ങളിൽ അഭിനയിച്ചിരിക്കുന്ന ഈ ചിത്രത്തിൽ നെടുമുടി വേണു , സുരാജ് വെഞ്ഞാറമൂട് , മുകേഷ് , കലാഭവൻ മണി തുടങ്ങിയവരും അഭിനയിച്ചിരിക്കുന്നു.
മധു അമ്പാട്ട് ഛായാഗ്രഹണം നിർവ്വഹിച്ചിരിക്കുന്ന ഈ ചിത്രത്തിന്റെ എഡിറ്റിങ്ങ് നിർവ്വഹിച്ചിരിക്കുന്നത് വിജയ് ശങ്കറാണ്.
രമേഷ് നാരായൺ സംഗീത സംവിധാനം നിർവ്വഹിച്ചിരിക്കുന്ന ഈ ചിത്രത്തിന്റെ പശ്ചാത്തല സംഗീതം നിർവ്വഹിച്ചിരിക്കുന്നത് ഐസക് തോമസ് കൊട്ടുകാപ്പള്ളി ആണ്.
മികച്ച ചിത്രത്തിനുള്ള 2010 - ലെ ദേശീയ ചലച്ചിത്ര പുരസ്കാരവും സംസ്ഥാന ചലച്ചിത്ര പുരസ്‌കാരവും നേടിയ മലയാള ചലച്ചിത്രമാണ്  ആദാമിന്റെ മകൻ അബു .
സലീം അഹമ്മദ് ആദ്യമായി സംവിധാനം നിർവഹിച്ച ഈ ചലച്ചിത്രത്തിലെ അഭിനയത്തിന് സലീം കുമാറിന് 2010 - ലെ മികച്ച നടനുള്ള ദേശീയ പുരസ്കാരവും, മധു അമ്പാട്ടിന് മികച്ച ഛായാഗ്രാഹകനുള്ള പുരസ്കാരവും ഐസക്ക് തോമസ് കൊട്ടുകപ്പള്ളിക്ക് മികച്ച പശ്ചാത്തല സംഗീതത്തിനുള്ള പുരസ്‌കാരവും ലഭിച്ചു .
2011 ജൂൺ 24 - നു് ചിത്രം തിയേറ്ററുകളിൽ പ്രദർശനത്തിനെത്തി.
2011 ഒക്ടോബർ 12 മുതൽ 27 വരെ ലങ്കാഷയറിൽ നടന്ന ലണ്ടൻ ചലച്ചിത്ര മേളയിൽ ഈ ചിത്രം പ്രദർശിപ്പിക്കപ്പെട്ടു .
2011-ലെ ഗോവ ഫിലിം ഫെസ്റ്റിവലിൽ ഇന്ത്യൻ പനോരമയിലും മത്സര വിഭാഗത്തിലും ഈ ചിത്രം പ്രദർശിപ്പിച്ചിരുന്നു .
ഈ ചിത്രത്തിനു് ഗോവ ഫിലിം ഫെസ്റ്റിവലിൽ ജൂറിയുടെ പ്രത്യേക പരാമർശവും പുരസ്കാരവും സംവിധായകനായ സലിം അഹമ്മദിനു് ജൂറിയുടെ പരാമർശവും ലഭിച്ചു.
2011 ലെ ഓസ്കാർ പുരസ്കാരത്തിന്റെ മികച്ച വിദേശ ചിത്രങ്ങളുടെ മത്സരത്തിലേക്ക് ഭാരത സർക്കാറിന്റെ ഔദ്യോഗിക ചലച്ചിത്ര എൻട്രിയായി ഈ ചിത്രത്തെ സർക്കാർ നാമനിർദ്ദേശം ചെയ്തു.
എന്നാൽ സമർപ്പിക്കപ്പെട്ട 9 ചിത്രങ്ങളുടെ പട്ടികയിൽ 2012 ജനുവരി 19-ന് പുറത്തുവന്ന ചുരുക്ക പട്ടികയിൽ ചിത്രത്തിനു സ്ഥാനം നേടാനായില്ല .
അബു എന്ന വൃദ്ധനായ അത്തറ് കച്ചവടക്കാരന്, തന്റെ  സാമ്പത്തിക പരാധീനതകൾക്കിടയിലും മെക്കയിൽ ഹജ്ജു കർമം നിർവഹിക്കാനുണ്ടാകുന്ന മോഹവും, അതിനെ തുടർന്നുണ്ടാവുന്ന സംഭവ വികാസങ്ങളും ആണ് ഈ ചിത്രത്തിന്റെ ഇതിവൃത്തം.
താൻ ട്രാവൽസിൽ ജോലി ചെയ്തിരുന്ന കാലത്തുണ്ടായ പല അനുഭവങ്ങളുമാണ് ഈ ചിത്രത്തിന്റെ കഥക്കാധാരം എന്നു സലീം അഹമദ് പറയുന്നു.
ചിത്രത്തിലെ പല കഥാപാത്രങ്ങളും ഇന്ന് ജീവിച്ചിരിപ്പുള്ളവരുമാണ്.
കഥാപാത്രങ്ങളും അഭിനേതാക്കളും അഭിനേതാവ് വേഷം സലിം കുമാർ അബു സറീനാ വഹാബ് ഐഷുമ്മ മുകേഷ് അഷ്റഫ് കലാഭവൻ മണി ജോൺസൺ സുരാജ് വെഞ്ഞാറമൂട് ഹൈദർ നെടുമുടി വേണു മാസ്റ്റർ തമ്പി ആന്റണി ഉസ്താദ് എം.ആർ. ഗോപകുമാർ സുലൈമാൻ അംബിക മോഹൻ ലളിത, മാസ്റ്ററുടെ ഭാര്യ വിനോദ് കോവൂർ മൊയ്തീൻ, മത്സ്യ വില്പനക്കാരൻ ടി.എസ്. രാജു മാളിയേക്കൽ ഹസൈനാർ ഹാജി ശശി കല്ലിങ്കൽ കബീർ ജാഫർ ഇടുക്കി ഫോട്ടോഗ്രാഫർ പുരസ്കാരങ്ങൾ ദേശീയ ചലച്ചിത്രപുരസ്കാരം - 2010 മികച്ച ചിത്രം മികച്ച നടൻ - സലിം കുമാർ മികച്ച ഛായാഗ്രാഹകൻ - മധു അമ്പാട്ട് മികച്ച പശ്ചാത്തലസംഗീതം - ഐസക് തോമസ് കൊട്ടുകാപ്പള്ളി കേരളസംസ്ഥാന ചലച്ചിത്രപുരസ്കാരം 2010 മികച്ച ചിത്രം മികച്ച നടൻ - സലിം കുമാർ മികച്ച തിരക്കഥ - സലീം അഹമ്മദ് മികച്ച പശ്ചാത്തലസംഗീതം - ഐസക് തോമസ് കൊട്ടുകാപ്പള്ളി അന്താരാഷ്ട്ര ചലച്ചിത്രോത്സവം (ഇന്ത്യ) 2011 രജതമയൂരം .
നാഷനൽ ഫിലിം കോർപറേഷൻ, സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ എന്നീ 
സമിതികളുടെ മുമ്പാകെ ചിത്രത്തിന്റെ നിർമ്മാതാവായ സലിം അഹമ്മദ്, നിർമ്മാണ പങ്കാളിയായ അഷ്‌റഫ് ബേഡിയുടെ പേര് മറച്ചു വെച്ചെന്ന് ആരോപിച്ച് അഷ്റഫ് കോഴിക്കോട് അഡീഷനൽ ജില്ലാ ജഡ്ജി പി.ഡി. ശാർങഗാധരൻ മുൻപാകെ പരാതി നൽകുകയും 2011 മേയ് 21 ന് ചിത്രത്തിന്റെ പ്രദർശനം താൽക്കാലികമായി തടയുകയും ചെയ്തു .
ഇതോടൊപ്പം ചിത്രത്തിന്റെ വിൽപനയും വിതരണവും തടഞ്ഞു.
പിന്നീട് കേസ് ഒത്തുതീർപ്പിൽ  എത്തിയതിനെ തുടർന്ന് 2011 ജൂൺ 24 - ന് ചിത്രം തിയേറ്ററുകളിൽ പ്രദർശിപ്പിച്ചു.
ആദാമിന്റെ വാരിയെല്ല് ഇംഗ്ലീഷ് വിലാസം https://ml.wikipedia.org/wiki/Adaminte_variyellu
1984ൽ പുറത്തിറങ്ങിയ മലയാള ചലച്ചിത്രം ആണ് ആദാമിന്റെ വാരിയെല്ല് .
കെ.ജി. ജോർജ്ജ് ആണ് ഈ ചിത്രം സംവിധാനം ചെയ്തത്.
കെ.ജി. ജോർജ്ജിന്റെ കഥയ്ക്ക് അദ്ദേഹവും കള്ളിക്കാട് രാമചന്ദ്രനും ചേർന്ന് തിരക്കഥയും സംഭാഷണവുമെഴുതി.
സമൂഹത്തിലെ മൂന്ന് വ്യത്യസ്ത തലങ്ങളിൽ ജീവിതം നയിക്കുന്ന മൂന്ന് സ്ത്രീകൾ.
വിവാഹിതരും മധ്യവർഗ കുടുംബംഗങ്ങളുമായ രണ്ട് പേർ അവരുടെ പുരുഷന്മാരിൽ നിന്ന് ദുരിതം ഏറ്റുവാങ്ങുമ്പോൾ അമ്മിണി എന്ന വീട്ടുവേലക്കാരി അധഃസ്ഥിത സ്ത്രീ സമൂഹത്തിന്റെ പ്രതിനിധിയായി വേട്ടയാടപ്പെടുന്നു.
ചിത്രത്തിൽ സുഹാസിനി അവതരിപ്പിച്ച കഥാപാത്രം ഒടുവിൽ മനോവിഭ്രാന്തിയിലാണ് തന്റെ സ്വാതന്ത്ര്യം പ്രഖ്യാപിക്കുന്നത്.
ശ്രീവിദ്യയുടെ കഥാപാത്രം ആത്മഹത്യയിലും.
പുനരധിവാസ കേന്ദ്രത്തിന്റെ വാതിൽ തകർത്ത് തെരുവിലേക്ക് കുതിക്കുകയാണ് അമ്മിണി (സൂര്യ).
വേണു നാഗവള്ളി , മമ്മൂട്ടി , ഭരത് ഗോപി , ടി.എം. എബ്രഹാം, സൂര്യ , സുഹാസിനി , ശ്രീവിദ്യ സംഗീതം
ഓ.എൻ.വി യുടെ ഗാനത്തിന് ഈണം നൽകിയത് എം.ബി. ശ്രീനിവാസൻ ആണ്.
സൽമ ജോർജ്ജ് ആണ് ഗായിക.
സ്ത്രീകഥാപാത്രങ്ങൾ
സ്വാതന്ത്ര്യബോധത്തോടെ കുതറുന്ന, എന്നാൽ പരാജയപ്പെട്ടു പോകുന്ന സ്ത്രീ കഥാപാത്രങ്ങൾ നമ്മുടെ സമൂഹത്തിലെയും കുടുംബത്തിലെയും മോശം അവസ്ഥയുടെ പരിച്ഛേദങ്ങളായി ഈ  സിനിമയിൽ  കടന്നുവരുന്നുണ്ട്.
ആദാമിന്റെ വാരിയെല്ലിലെ സ്ത്രീകൾ ഒരുതരത്തിലല്ലെങ്കിൽ മറ്റൊരുതരത്തിൽ നമുക്ക്  പരിചയമുള്ളവർ തന്നെയാണ്.
അതിൽ വിജയിച്ചവരും പരാജയപ്പെട്ടവരുമുണ്ട്.
വ്യത്യസ്തത
പ്രമേയത്തിലെന്ന പോലെ ആവിഷ്കാരത്തിലും സിനിമ  വ്യത്യസ്തത പുലർത്തി.
വ്യത്യസ്തരായ മൂന്ന് സ്ത്രീകളാണ് പ്രധാന കഥാപാത്രങ്ങൾ.
അവർ ഒരുമിച്ചുവരുന്നതാകട്ടെ ഒരേ ഒരു രംഗത്തിലും.
പരസ്പരം തിരിച്ചറിയപ്പെടേണ്ട ഘടകങ്ങൾ അവരിൽ ഉണ്ടായിട്ടും അങ്ങനെ സംഭവിക്കുന്നില്ല.
മൂന്ന് കഥകളും നരേറ്റീവ് രീതിയിൽ പറയുകയും അതിനെ പ്രത്യേക രീതിയിൽ കോർത്തിണക്കുകയുമായിരുന്നു.
മലയാളത്തിൽ തികച്ചും പുതുമയാർന്നരു രീതിയായിരുന്നു അത്.
ഏറ്റവും റിയലിസ്റ്റിക്കായി ചെയ്ത സിനിമയുടെ അന്ത്യമാകട്ടെ അങ്ങേയറ്റം സർറിയലിസ്റ്റിക്കുമായി.
ക്യാമറയെയും ക്യാമറമാനെയുമൊക്കെ തള്ളിയിട്ട് സ്ത്രീകൾ തെരുവിലേക്ക് ഓടുന്നതാണ്  അവസാന രംഗം.
റസ്ക്യൂഹോമിൽ നിന്ന് സ്ത്രീകൾ തെരുവിലേക്ക് കുതിക്കുമ്പോൾ തട്ടിമറിയുന്ന ക്യാമറയുടെ സമീപത്ത് സംവിധായകനുമുണ്ട്.
ചലച്ചിത്ര കവാടം അവലംബം ↑ ഇന്റർവ്യൂ :കെ ജി ജോർജ് / എം എസ് അശോകൻ
ദേശാഭിമാനി വാരിക 27 നവംബർ 2011 ↑ http://www.malayalasangeetham.info/m.php?mid=4939 lang=MALAYALAM
ആദംസ് പിയർമൈൻ
'ആഡംസ് പിയർമൈൻ', അല്ലെങ്കിൽ 'ആദാമിന്റെ പർമാനെ' എന്ന ആപ്പിൾ ,  ഒരു ആപ്പിൾ കൃഷിയിനം ആണ്   .
1826 ൽ ജോൺ ആഡംസ് ' നോർഫോക്ക് പിപ്പിൻ' എന്ന പേരിൽ ഇത് അവതരിപ്പിച്ചു.
ഇതും കാണുക പിയർമെയിൻ പരാമർശങ്ങൾ ബാഹ്യ ലിങ്കുകൾ കീപ്പർമാർ നഴ്സറി Archived 2016-06-30 at the Wayback Machine .
Orangepippin.com പോമോലോപീഡിയയെക്കുറിച്ചുള്ള വിവരണം (ഫ്രഞ്ച് വിവരണം) Archived 2011-07-27 at the Wayback Machine .
ആദംസ് ബ്രിഡ്ജ് സമുദ്രദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Adam%27s_Bridge_Marine_National_Park
ആദംസ് ബ്രിഡ്ജ് സമുദ്രദേശീയോദ്യാനം ( തമിഴ് : இராமர் பாலம் கடல்சார் தேசிய பூங்கா Irāmar Pālam Kaṭalcār Tēciya Pūṅkā) ആദംസ് ബ്രിഡ്ജിനു ചുറ്റുപാടുമുള്ള ഒരു ദേശീയോദ്യാനമാണ്.
(രാമന്റെ പാലം എന്നും ആദംസ് ബ്രിഡ്ജ് അറിയപ്പെടുന്നു.) ഇത് വടക്കൻ ശ്രീലങ്കയിൽ മന്നാറിനു 30 കിലോമീറ്റർ ഉത്തര പശ്ചിമദിക്കിൽ സ്ഥിതിചെയ്യുന്നു.
ചരിത്രം മാനാർ ദ്വീപിനു പിന്നിൽ കാണപ്പെടുന്ന ആദംസ് ബ്രിഡ്ജ് എന്ന രാമന്റെ പാലം.
2014 ഒക്ടോബറിൽ ശ്രീലങ്കൻ സർക്കാർ ആ രാജ്യത്തിന്റെ ഉത്തരഭാഗത്ത് ഒരു സംയുക്ത തന്ത്രപരമായ പരിസ്ഥിതി പഠനം നടത്തി.
ഐക്യരാഷ്ട്രസഭാ വികസന പരിപാടി, ഐക്യരാഷ്ട്രസഭാ പരിസ്ഥിതി പരിപാടി എന്നിവയുടെ സഹായത്താലാണ് ഈ പഠനം നടത്തിയത്.
18,990 ha (46,925 acres) വിസ്തീർണ്ണമുള്ള ഒരു ദേശീയോദ്യാനം ശ്രീലങ്കൻ ഭാഗത്തെ ആഡംസ് ബ്രിഡ്ജിൽ സ്ഥാപിക്കുവാൻ ഈ പഠനം ശുപാർശചെയ്തു.
2015 മേയ് മാസം ആഡംസ് ബ്രിഡ്ജിന്റെ ഒരു ഭാഗം, ചുൻഡിക്കുളം, ഡെൽഫ്റ്റ്, മധു റോഡ് എന്നീ ഭാഗങ്ങൾ ഈ ദേശീയോദ്യാനത്തിന്റെ ഭാഗമാകുമെന്നു പ്രഖ്യാപിച്ചു.
2015 ജൂൺ 22നു ആഡംസ് ബ്രിഡ്ജ് 18,990 ha (46,925 acres)വിസ്തീർണ്ണമുള്ള ഒരു ദേശീയ പാർക്കായി മാറി.
ഈ പ്രാകൃതികപാലത്തിന്റെ ഇന്ത്യൻ ഭാഗം മാന്നാർ ഉൾക്കടൽ സമുദ്രദേശീയോദ്യാനമായും മാറി.
സസ്യജാലവും ജന്തുജാലവും
അനേകം ദേശാടനപ്പക്ഷികൾ ശ്രീലങ്കയിലേയ്ക്കും അവിടെനിന്നും തിരിച്ചും യാത്രചെയ്യുന്നത് പാമ്പൻ ദ്വീപ് - ആഡംസ് ബ്രിഡ്ജ്-മാന്നാർ ദ്വീപ് വഴിയാണ്.
ബ്രവുൺ നോബി പോലുള്ള പക്ഷികൾ ആഡംസ് ബ്രിഡ്ജിലെ മണൽക്കൂനകൾ തങ്ങളുടെ പ്രജനനത്താവളങ്ങളായി ഉപയൊഗിച്ചുവരുന്നു.
അനേകം ഇനം മത്സ്യങ്ങളും കടൽപ്പുല്ലുകളും പായലുകളും ആഡംസ് ബ്രിഡ്ജിന്റെ ആഴം കുറഞ്ഞ ഭാഗങ്ങൾ ജിവിതത്തിനു തിരഞ്ഞെടുത്തിരിക്കുന്നു.
ആഡംസ് ബ്രിഡ്ജിനറ്റുത്തുള്ള സമുദ്രഭാഗത്ത് മറ്റനേകം ജീവികളെപ്പോലെ ഡോൾഫിനുകൾ , ഡുഗോങ്, കടലാമകൾ എന്നിവ താവളമാക്കിയിരിക്കുന്നു.
ആദാമും ഹവ്വായും ഇംഗ്ലീഷ് വിലാസം https://ml.wikipedia.org/wiki/Adam_and_Eve ആദാമും ഹവ്വായും
യഹൂദ - ക്രൈസ്തവ -[[|]] വിശ്വാസങ്ങളനുസരിച്ച് ദൈവം സ്വന്തം രൂപത്തിൽ സൃഷ്ടിച്ച ആദ്യത്തെ ആണും പെണ്ണുമാണ് ആദാമും ഹവ്വായും .
ഇസ്ലാം മതം അനുസരിച്ചു ദൈവ സ്വരൂപം അല്ല ഈ സൃഷ്ടി ആകാശം , ഭൂമി, സൂര്യചന്ദ്രന്മാർ, താരാഗണങ്ങൾ തുടങ്ങിയവയെ ഓരോ ദിവസങ്ങളായി സൃഷ്ടിച്ച ശേഷം ആറാംദിവസം ദൈവം മനുഷ്യനെ സൃഷ്ടിച്ചതായി ബൈബിൾ പഴയനിയമത്തിൽ പറയുന്നു.
മണ്ണുകൊണ്ടു മനുഷ്യനെ മെനഞ്ഞുണ്ടാക്കിയ ദൈവം, മൂക്കിൽ ശ്വാസം ഊതി ജീവൻ നൽകി.
അവന് കൃഷി ചെയ്യാനും താമസിക്കാനുമായി ഏദൻ തോട്ടത്തെ സൃഷ്ടിച്ചു.
സകല ജീവജാലങ്ങളുടെമേലും അവന് ആധിപത്യം നൽകി.
കായ്കനികളായിരുന്നു ഭക്ഷണം.
തോട്ടത്തിന്റെ മധ്യത്തിൽ നിന്നിരുന്ന നന്മതിന്മകളുടെ അറിവിന്റെ വൃക്ഷത്തിലെ ഫലം അനുഭവിക്കുന്നതിൽനിന്നു മാത്രം ദൈവം ആദാമിനെ വിലക്കിയിരുന്നു.
ആദാം തനിയെ ഇരിക്കുന്നതു നന്നല്ല എന്നു ദൈവം കണ്ടു.
മറ്റു ജീവജാലങ്ങളൊന്നും അവനു മതിയായ തുണ ആയില്ല.
അതിനാൽ, ഹവ്വാ എന്ന സ്ത്രീയെ ദൈവം സൃഷ്ടിച്ചു.
ആദാമിനെ ഉറക്കിയ ശേഷം അവന്റെ ഒരു വാരിയെല്ല് ഊരിയെടുത്ത് അതിൽനിന്നാണ് ഹവ്വായെ സൃഷ്ടിച്ചതെന്നു ബൈബിൾ വിശദീകരിക്കുന്നു.
പാമ്പിന്റെ രൂപത്തിൽ വന്ന സാത്താന്റെ പ്രേരണക്കു വഴങ്ങി, ഉദ്യാനമദ്ധ്യത്തിൽ നിന്നിരുന്ന വിലക്കപ്പെട്ട വൃക്ഷത്തിന്റെ കനി ഹവ്വാ തിന്നു.
ആദാമിനും നൽകി; അവനും ഭക്ഷിച്ചു.
അതേ തുടർന്ന് അവർ നഗ്നരാണെന്ന ബോധം അവർക്കുണ്ടായി.
അത്തിയില കൂട്ടിത്തയ്ച്ച് അരയാട ഉണ്ടാക്കി അവർക്കു നൽകിയ ദൈവം അവർക്ക് കഷ്ടപ്പാടുകൾ വിധിച്ചു നൽകുകയും ഏദൻ തോട്ടത്തിൽനിന്നും നിഷ്കാസനം ചെയ്യുകയും ചെയ്തു.
തുടർന്ന് അവർ കഠിനയത്നം ചെയ്തു ജീവിക്കേണ്ടി വന്നു എന്നാണ് ബൈബിൾ കഥ.
പാപത്തിന്റെ ഫലം
ആദാമിനു കായേൻ, ഹാബേൽ, ശേത്ത് തുടങ്ങിയ പുത്രൻമാരുണ്ടായിരുന്നു.
അദ്ദേഹം 930 വയസ്സു വരെ ജീവിച്ചിരുന്നതായി ബൈബിളിൽ പരാമർശമുണ്ട്.
ആദാം ചെയ്ത പാപത്തിന്റെ ഫലമായി മനുഷ്യവർഗം മുഴുവനും പാപമുള്ളവരായിത്തീർന്നെന്നും ആ പാപത്തിനു പരിഹാരം ചെയ്യാൻ മനുഷ്യനായി അവതരിച്ച ദൈവപുത്രനാണ് ക്രിസ്തു എന്നും മിക്കവാറും ക്രിസ്തീയവിഭാഗങ്ങൾ വിശ്വസിക്കുന്നു.
വിശുദ്ധ പൗലോസ് യേശുവിനെ രണ്ടാമത്തെ ആദാമായി ചിത്രീകരിച്ചിട്ടുണ്ട്.
ഏദൻതോട്ടത്തിൽ ( സ്വർഗം ) നിന്നു നിഷ്കാസിതനായ ആദാം മക്കയിലെ കാബായിൽ വന്നു കൂടാരമടിച്ച് ദൈവത്തെ ആരാധിച്ചുവെന്നും ഹവ്വായെ അതിനു സമീപത്തു സംസ്കരിച്ചുവെന്നുമാണ് മുസ്ലിങ്ങൾ വിശ്വസിച്ചുവരുന്നത്.
ആദാം ജീവിച്ചിരുന്ന കാലവും സ്ഥലവും എവിടെയായിരുന്നു എന്നതിനെപ്പറ്റി പല അഭിപ്രായങ്ങളുണ്ട്.
വേറെയും കഥകൾ ആദാമും ഹവ്വായും ഏദന്തോട്ടത്തിൽ നിന്നും നിഷ്കാസിതരായപ്പോൾ
ആദാമിന്റെ സൃഷ്ടിയോടു സാദൃശ്യമുള്ള കഥകൾ സൂമേറിയരുടെയും ബാബിലോണിയരുടെയും പുരാണങ്ങളിൽ കാണുന്നുണ്ട്.
അക്കാദിയൻ പുരാണത്തിലെ അദപ്പാ എന്ന കഥാപാത്രത്തിന് ആദാമിനോടു സാമ്യം കാണുന്നു.
ദൈവം നൽകിയ ആഹാരവും നിത്യജീവജലവും അബദ്ധത്തിൽ നിരസിച്ചതിനാൽ മനുഷ്യവർഗത്തിന് അമർത്യത നഷ്ടപ്പെട്ടതായി ആ കഥയിൽ പറയുന്നു.
ആദം എന്ന ഹീബ്രു പദത്തിന് മനുഷ്യൻ എന്നാണ് അർഥം.
മനുഷ്യവർഗത്തിനുള്ള പൊതുനാമമായും ഇത് ഉപയോഗിക്കുന്നു.
ബൈബിൾ ഉത്പത്തിപുസ്തകത്തിൽ (1. 26-27) ഇതിനെ മനുഷ്യവർഗത്തിന്റെ പൊതുനാമമായി ഉപയോഗിക്കുമ്പോൾ, രണ്ടും മൂന്നും അധ്യായത്തിൽ (2. 4; 3. 24) ആദ്യമനുഷ്യൻ എന്ന അർഥത്തിലാണ് പ്രയോഗിച്ചിരിക്കുന്നത്.
ഉത്പത്തി പുസ്തകം നാലാം അധ്യായത്തിനുമുൻപ് ഒരിക്കലും ആദാം എന്ന പദം ഒരു വ്യക്തിയുടെ നാമമായി ഉപയോഗിച്ചിട്ടില്ല.
പിൽക്കാലത്തുണ്ടായ ജൂതമത വ്യാഖ്യാനങ്ങളാണ് ആദ്യമനുഷ്യന്റെ പേരായി ആദാം എന്നു വ്യവഹരിക്കാൻ കാരണമാക്കിയതെന്നു ചില വേദശാസ്ത്രപണ്ഡിതൻമാർ അഭിപ്രായപ്പെടുന്നു.
മണ്ണ് എന്ന് അർഥമുള്ള ആദാമാ എന്ന ഹീബ്രൂപദവും ആദാം എന്ന പദവും ഒരേ ധാതുവിൽനിന്നു നിഷ്പന്നമാണെന്നു ഭാഷാ ശാസ്ത്രജ്ഞൻമാർ കരുതുന്നു.
ഹവ്വാ എന്നത് ആദ്യവനിതയ്ക്കു പേരായിട്ടാണ് ഹീബ്രൂ ഭാഷയിൽ ഉപയോഗിച്ചിരിക്കുന്നത്.
ജീവൻ എന്നാണ് പദത്തിന്റെ അർഥം.
ഇതേപ്പറ്റി വിഭിന്നാഭിപ്രായങ്ങൾ ഉണ്ടെങ്കിലും താരതമ്യേന അംഗീകാരം ഈ വ്യാഖ്യാനത്തിനാകുന്നു.
ഇതുംകൂടി കാണുക ബൈബിൾ അവലംബം പുറംകണ്ണികൾ http://www.bible-knowledge.com/adam-and-eve/ http://www.allaboutcreation.org/adam-and-eve.htm http://www.dltk-bible.com/genesis/chapter2-cv.htm Images for Adam and Eve കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആദാമും ഹവ്വായും എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആദാമിന്റെ ആപ്പിൾ ഇംഗ്ലീഷ് വിലാസം https://ml.wikipedia.org/wiki/Adam%27s_apple ആദമിന്റെ ആപ്പിൾ മുൻവശത്തു നിന്നുള്ള കാഴ്ച ലാറ്റിൻ Prominentia laryngea ഭ്രൂണശാസ്ത്രം 4th and 6th branchial arch Dorlands/Elsevier p_36/12669875
കഴുത്തിൽ കാണുന്ന, ശബ്ദനാളത്തിന്റെ ഉയർന്ന ഭാഗത്തെയാണ് ആദമിന്റെ ആപ്പിൾ എന്ന് ഉദ്ദേശിക്കുന്നത്.
പുരുഷന്മാരിലും സ്ത്രീകളിലും ഇതുണ്ട്.
എന്നാൽ പുരുഷന്മാരിൽ ഈ ഭാഗം വ്യക്തമായി കാണാം.
ശ്വാസനാളത്തിന്റെ മുകളിലായി കഴുത്തിനു മുൻവശത്തായി ഇവ കാണുന്നു.
രണ്ടു കൃകപിണ്ഡ(thyroid)തരുണാസ്ഥികൾ കൂടിചേർന്നു് 90 ഡിഗ്രി ആയാണ് പുരുഷന്മാരിൽ ഇതു കാണുന്നത്.
എന്നാൽ സ്ത്രീകളിൽ ഈ കോണ് ഏകദേശം 120 ഡിഗ്രി ആണ്.
അത് ഒരു ആർച്ച് പോലെ ആകുന്നു.
ആണുങ്ങളിൽ പ്രായപൂർത്തി ആവുമ്പോൾ ഇത് വികാസം പ്രാപിക്കുന്നു.
ഇതിന് ഹോർമോൺ പ്രവർത്തനങ്ങൾ കാരണമാവുന്നു.
അവലംബം സ്രോതസ്സുകൾ page 177,  All about human body, Addone Publishing Group ക സ തി മനുഷ്യശരീരത്തിലെ അവയവങ്ങൾ
ആദാമിന്റെ സൃഷ്ടി ഇംഗ്ലീഷ് വിലാസം https://ml.wikipedia.org/wiki/Creation_of_Adam
പ്രശസ്ത ഇറ്റാലിയൻ ചിത്രകാരൻ മൈക്കെലാഞ്ജലോയുടെ ഒരു ചിത്രമാണ്‌ ആദാമിന്റെ സൃഷ്ടി (the creation of adam) .
ബൈബിളിലെ ദൈവം ആദ്യത്തെ മനുഷ്യനായ ആദാമിന് ജീവൻ നൽകുന്ന രംഗമാണ് ഇത് ചിത്രീകരികുന്നത്.
ഇത് വത്തിക്കാൻ സിറ്റിയിലെ സിസ്ടീൻ ചാപെലിന്റെ മചിലാണ് വരച്ചിടുള്ളത്.
സിസ്ടീൻ ചാപളിലെ ഏറ്റവും പ്രശസ്തമായ ചിത്രമാണ്‌ ഇത്.
മൈക്കെലാഞ്ജലോ ഈ ചിത്രം രണ്ടു മൂന്ന് ആഴ്ചകൾ കൊണ്ടാണ് വരച്ചത് .
ആദാമിന്റെ മാത്രം ചിത്രം അദ്ദേഹം വെറും നാല് ദിവസം കൊണ്ടാണ് വരച്ചത്.
ദൈവത്തെ ഒരു പ്രായമായ വെളുത്ത വസ്ത്രം ധരിച്ച മനുഷ്യനായിട്ടും ആദമിനെ പുർണ്ണ നഗ്നനായിട്ടുമാണ് ചിത്രീകരിച്ചിരികുന്നത്.
ദൈവത്തിന്റെ വലം കൈ ആദാമിന് ജീവന്റെയും ബുദ്ധിയുടെയും പൊരി നൽകാനായി നീട്ടിയിരിക്കുകയാണ്.
ദൈവത്തിന്റെയും ആദമിന്റെയും കൈകൾ തൊടുന്നില്ല.
ഇത് വരുന്ന നിമിഷത്തിനു ഒരു മുൻതോന്നൽ പോലെയാണ്.
ഇതിനാൽ കാണുന്നവർ ദൈവം ആദമിനെ സൃഷ്ടിക്കാൻ വേണ്ടി കാത്തിരിക്കുന്നു.
ആദാമിന്റെ ശരീരം ഒരു " masterpiece within a masterpiece " ആയിട്ടാണ് വിശേഷിക്കപെട്ടിരികുന്നത്.
ആദാമിന്റെ ദൃഢകായമായ ശരീരം മനുഷ്യൻ ദൈവത്തിന്റെ രൂപത്തിലാണ് സൃഷ്ടിക്കപെട്ടിരിക്കുന്നതെന്ന് പകരുന്നു.
ദൈവം ഇരിക്കുന്ന മേഘം ഒരു മനുഷ്യന്റെ തലച്ചോറിന്റെ രൂപത്തിലാണ് വരച്ചിരിക്കുന്നത്.
ആവമ്പലം ↑ http://www.rome.info/michelangelo/sistine-chapel/creation-of-adam/ ↑ http://www.learner.org/courses/globalart/work/78/
അൽഡ ലെവി ഇംഗ്ലീഷ് വിലാസം https://ml.wikipedia.org/wiki/Alda_Levi
അൽഡ ലെവി (ബൊലോഗ്ന, 16 ജൂൺ1890 – റോം, 23 ജൂൺ1950) ഇറ്റാലിയൻ പുരാവസ്തുശാസ്ത്രജ്ഞയും ചരിത്രകലകളിൽ താല്പര്യവുമുള്ള വനിതയായിരുന്നു.
ഒരു ഇടത്തരം കുടുംബത്തിൽ ജനിച്ച ലെവിയുടെ ആദ്യകാലവിദ്യാഭ്യാസം ഇറ്റലിയിലെ പാദുവ പ്രവിശ്യയിലെ റ്റിറ്റോ ലിവോയിലെ ലിസിയോ ക്ലാസികോ സ്ക്കൂളിലായിരുന്നു.
1913-ൽ പാദുവ സർവ്വകലാശാലയിൽനിന്ന് ക്ലാസിക്കൽ ഫിലോളജിയിലും ലേർണിംഗ് സയൻസിലും ബിരുദം നേടി.
1915 -ൽ ആർക്കിയോളജിക്ക ഡി നപോളി യിലെ ഇൻസ്പെക്ടർ ആയി ജോലിയിൽ പ്രവേശിച്ചു.
ഉടൻതന്നെ ജീവിതപങ്കാളിയായി ഫാസിസത്തെ എതിർക്കുന്ന വിറ്റോറിയോ സ്പൈനസോളയെ കണ്ടുമുട്ടിയെങ്കിലും1932-ൽ മാത്രമാണ് അവർക്ക് വിവാഹം ചെയ്യാൻ സാധിച്ചത്.
1924 -ൽ ബൊലോന (1924), പിന്നീട് മിലൻ (1925) എന്നിവിടങ്ങളിലേയ്ക്ക്  ലേവി മാറി.
ടൂറിനിലെ യൂഫിഷ്യോ ഡിസ്റ്റാക്കാറ്റോ ഡെല്ലാ സോപ്രിൻ‌ഡെൻ‌സെ അല്ലെ ആൻ‌റിചിറ്റയുടെ ഡയറക്ടറായി അവർ ആദ്യം നിയമിക്കപ്പെട്ടു.
അതിനുശേഷം പാദുവയിലേയ്ക്ക് മാറ്റി നിയമിച്ചു.
കെട്ടിടത്തിന്റെ കുടിയൊഴിപ്പിച്ച കാലത്തെല്ലാം ലൊംബാർഡി മേഖലയിലെ പുരാവസ്തുശാസ്ത്രത്തിന്റെ ഏക ഇൻസ്പെക്ടർ ആയിരുന്നു അവർ.
ലെവി നടത്തിയ പല ഖനനങ്ങളിൽ നിന്നും ലഭിച്ച വിവരങ്ങളെ അടിസ്ഥാനമാക്കി പല പ്രസിദ്ധീകരണങ്ങളും അവർ പുറത്തിറക്കി.
ഹിസ്റ്റോറിയ, റിവിസ്റ്റ ആർക്കോളജിക്ക ഡെൽ ആന്റിക്ക പ്രൊവിഷെണിയ ഡി ഡികോസി ഡി കോമോ, നോട്ടിസി ഡിഗ്ലി സ്കാവി ഡി ആൻറിചിറ്റെ ഇ ബുലെലെറ്റിനോ ഡി പാലിയന്റോളജിയ ഇറ്റാലിയ എന്നീ ജേണലുകളും പ്രസിദ്ധീകരിച്ചു.
മാന്റ്യുവയിലെ ഡക്കൽ കൊട്ടാരത്തിലെ ഗ്രീക്ക് , റോമൻ ശില്പങ്ങളുടെ ഒരു പട്ടികയും അവർ പ്രസിദ്ധീകരിച്ചു.
ഇറ്റാലിയൻ വംശീയ നിയമങ്ങളുടെ പ്രസിദ്ധീകരണത്തിനുശേഷം ലെവിയുടെ ജോലി നഷ്ടപ്പെടുകയും റോമിലേക്ക് നാടുകടത്തുകയും ചെയ്തു.
യുദ്ധത്തിന്റെ അവസാനത്തോടെ (1945) ജോലി തിരികെ കിട്ടിയ അവർ ഭർത്താവുമൊത്ത് പോംപേയിലെ വയ ദെൽഡാൻഡാൻസയിൽ നടന്ന ഖനനത്തിന്റെ ഫലങ്ങൾ പ്രസിദ്ധീകരിച്ചു.
കത്തോലിക്കാ മതത്തിലേക്ക് പരിവർത്തനം ചെയ്ത ലെവി 1950-ൽ റോം നഗരത്തിൽ വച്ച് മരിക്കുകയും ചെയ്തു.
അൽതാഫ് മഹ്മൂദ്
അല്തഫ് മഹ്മൂദ് ( ബംഗാളി : আলতাফ মাহমুদ ; 23 ഡിസംബർ 1933 - സെപ്റ്റംബർ 1971) ഒരു സംഗീതജ്ഞൻ, സാംസ്കാരിക പ്രവർത്തകൻ, ബംഗ്ലാദേശ് വിമോചന യുദ്ധത്തിലെ രക്തസാക്ഷി സ്വാതന്ത്ര്യസമര സേനാനി എന്നീനിലകളിൽ പ്രശസ്തനായിരുന്നു.
ഭാഷാ പ്രസ്ഥാനത്തിന്റെ പ്രവർത്തകനും പരിപാടിയുടെ സ്മരണയ്ക്കായി എഴുതിയ പ്രശസ്ത ഗാനം " അമർ ഭയർ റോക്തെ രംഗാനോ " യുടെ സംഗീതസംവിധായകനുമായിരുന്നു.
അല്തഫ് മഹ്മൂദ്   ബെരിസാല് ജില്ലയിലെ മുലദി താനയിൽ പതാർചർ ഗ്രാമത്തിൽ ജനിച്ചു.
ബാരിസാൽ സില്ല സ്കൂളിൽ നിന്ന് മെട്രിക്കുലേഷൻ പൂർത്തിയാക്കി.
കൊൽക്കത്ത ആർട്സ് സ്കൂളിൽ പെയിന്റിംഗ് പഠിക്കാൻ കൊൽക്കത്തയിലേക്ക് പോകുന്നതിനുമുമ്പ് മഹ്മൂദിനെ ബിഎം കോളേജിൽ ചേർത്തു.
സ്കൂൾ കുട്ടിയായിരിക്കുമ്പോൾ തന്നെ മഹ്മൂദ് പാടാൻ തുടങ്ങി.
പ്രശസ്ത വയലിൻ വാദകൻ സുരേൻ റോയിയിൽ നിന്നാണ് അദ്ദേഹം ആദ്യമായി സംഗീതം പഠിച്ചത്.
ഗണ സംഗിത് (ആളുകളുടെ ഗാനം) ആലപിക്കാൻ അദ്ദേഹം പഠിച്ചു, അത് അക്കാലത്ത് അദ്ദേഹത്തിന് ജനപ്രീതി നേടി.
അൽതാഫ് മഹ്മൂദ് 1950 ൽ ധാക്കയിലെത്തി ധുമകേതു ശിൽപി സംഘത്തിൽ  (ധൂംകെട്ടു ഷില്പി ഷോങ്ഘൊ) ചേർന്നു.
പിന്നീട് സ്ഥാപനത്തിന്റെ സംഗീത സംവിധായകനായി.
1956 ൽ വിയന്ന സമാധാന സമ്മേളനത്തിലേക്ക് മഹ്മൂദിനെ ക്ഷണിച്ചു.
കറാച്ചിയിൽ നിന്ന് പാസ്‌പോർട്ട് സർക്കാർ കണ്ടുകെട്ടിയതിനാൽ അദ്ദേഹത്തിന് പങ്കെടുക്കാൻ കഴിഞ്ഞില്ല.
1963 വരെ അവിടെ താമസിച്ച അദ്ദേഹം ശാസ്ത്രീയ സംഗീതത്തിന്റെ താലിം ഉസ്താദ് അബ്ദുൽ കാദർ ഖാനിലേക്ക് എടുക്കപ്പെട്ടു..
നൃത്ത സംവിധായകൻ ഘനശ്യാം, സംഗീത സംവിധായകൻ ഡെബു ഭട്ടാചാര്യ എന്നിവരുമായും അദ്ദേഹം ബന്ധപ്പെട്ടു.
കറാച്ചിയിൽ നിന്ന് ധാക്കയിലേക്ക് മടങ്ങിയ ശേഷം മഹ്മൂദ് 19 വ്യത്യസ്ത ചിത്രങ്ങളിൽ പ്രവർത്തിച്ചു.